Pa-ulo

Iton pa-ulo in usa la it nadaog nga uyag nga ginmumulayan hin duha ka tawo, tagsa tawo in durungan nga naporma hin usa ha tulo nga porma hin kamot. Ini nga mga porma in "bato" (uska yano nga kumo), "papel" (uska nakabuklad nga kamot), ngan "gunting" (uska kamot kun diin iton tudlokan ngan butnga nga tudlo in durungan nga naporma hin V). Ini nga mulay in may-ada la tulo nga kinagagawsan labot la hin uska patas: an usa nga magmurulay nga naghimo hin bato in nakakapirdi ha usa nga magmurulay nga nagpili hin gunting ("bato" nakakaruba hin gunting) pero ini liwat in mapipirdi ha usa nga nagmulay hin papel ("papel nakakaputos hin bato"); an pagmulay hin papel in mapipirdi ha nagmulay hin gunting ("gunting nakaka-utod hin papel). Kun duha nga magmurulay in naghatag hin pareho nga porma, an mulay in patas, agsob dayon nga mumulayon utro para masaliwanan an patas.